Don Gregoriu Salvini

Don Gregoriu Salvini (Nesce, 1696 - Nesce, 24 dicembre 1789)'Ss'articulu pruvene in parte o in tutalità da l'articulu currispundente di a wikipedia in talianu. hè statu un puliticante, prete è scrittore corsu. Hè statu un amicu intimu di Pasquale Paoli. Incù i preti Erasmu Orticoni è Bonfigliu Guelfucci fù unu di i prutagunisti di a rivolta di a Balagna contru à a Ripublica di GenuvaTrois prêtres balanins au coeur de a révolution corse : Erasmu Orticoni, Gregoriu Salvini, Bonfigliolu Guelfucci.

 Biografia 
250px|left|thumb|Nesce, u paese nativu di Don Gregoriu Salvini.
Natu in u 1696 in u paese di Nesce in Corsica, chì tandu a Ripublica di Genuva si n'era impussissata, riceve a prima educazione da u ziu maternu Petru Murati, autore di Practica Manuale.

In u 1728 dopu à a morte di a so sposa, parte per Roma induv'ellu studieghja ancu à l'università di A Sapienza, eppoi diventa duttore in drittu civile è drittu canonicu. À Roma diventa cusì prete è scontra in u 1730 u so puetanu è canonicu Erasmu Orticoni di Santa Riparata di Balagna, aderendu  tandu à l'idee di l'independintismu corsu contru à i dominatori genuvesi.

In seguitu Salvini si culloca à Napuli è di marzu 1736 sbarca in l'Isula Rossa induv'ellu cuntribuisce à a nascita di l'effimeru Regnu di Corsica sustinendu u "rè di Corsica" Tiadoru di Neuhoff. Don Salvini s'occupa di purtà e munizione da Livornu è di fà le sbarcà in l'Isula Rossa. U 6 aostu riceve un impurtante incaricu da u generale Luiggi Giafferi, Ghjuvanni Ghjacumu Ambrosi, Paulu Maria Paoli è Ghjuvanni Tommasu Giuliani per una missione sicreta in e cità tuscane per l'indipendentisti isulani. Firmarà dopu in Livornu per sei anni finu à u 1740.

Di sittembre di u 1737 da Livornu incù impurtanti persunaghji isulani scappati da l'isula scrive una lettera à u Rè Sole è à u so ministru, u cardinale André Hercule de Fleury per ghjustificà a lotta di i corsi contru à a Ripublica di Ghjenuva è evità cusì un qualunque aiutu francese à a Superba. Ma per disgrazia 'ssu desideriu falarà in u biotu è a storia anderà da tutt'altra parte.

U 13 nuvembre scrive à Pignon, consulu francese à Tunisi per chere un aiutu à u ministru di l'esteru francese Jean-Jacques Amelot de Chaillou è pruvà à fà una ricunciliazione trà francesi è corsi. 

In u 1738 scrive à Orticoni di chere à i corsi di sottumette si à i francesi in funzione anti-genuvese, ma spiega Orticoni chì sò propriu i francesi chì aiutani i genuvesi.

In u 1740 lascia Livornu è và à Napuli induv'ellu s'uniscerà à altri esiliati corsi. In u 1742 si sposta à Gaeta induv'ellu scontra à Pasquale Paoli, cadettu di u righjimentu corsu. Incù Paoli ci serà una lunghissima amicizia è tremindui unisceranu e so forze per circà di liberà a Corsica.

In u 1750 volta in Corsica dopu à avè la lasciata quattordici anni prima è cerca di ristabilisce a pace in Balagna. In seguitu hè ancu numinatu diputatu di a Balagna occidentale dopu à a Cunsulta generale di a Corsica di Corti. D'uttrove di u 1753 dopu à l'assassiniu di Ghjuvan Petru Gaffori diventerà diputatu di a Balagna sana.

In u 1753 s'occupa ancu di i travagli per finisce a custruzzione di a Chjesa di San Ghjaseppu di Nesce, u so paese nativu. 

In u 1755 participeghja attivamente à u ritornu di Pasquale Paoli in l'isula grazia à l'aiutu di u babbu Ghjacintu, datu ch'è tremindui avianu espressu a contrarietà per a cuntinuazione  di l'esiliu in u Regnu di Napuli.

In u 1758 scrive a so opera principale, A Ghjustificazione di a rivoluzione di Corsica è di a ferma risoluzione presa da Corsi di mai più sottumette si à u duminiu di Genuva chì hè stampata à Napuli. In u 1764 publicheghja in Corti a terza edizione de A Ghjustificazione di a Rivoluzione di Corsica... mudifichendu ne u titulu in A Ghjustificazione di a Rivoluzione di Corsica cumbattuta da e riflessione d'un Genuvese è difesa da l'ossirvazione d'un Corsu.

In u 1765 hè elettu oratore di a Cunsulta Generale di Corte, mantene e cariche publiche finu à a caduta di a Ripublica Corsa guidata da u so amicu Pasquale Paoli, in u 1769 incù i novi patroni francesi si ritira in u so paese nativu induv'ellu assiste i travagli per a custruzzione per a paruchjale chì serà cunclusa in u 1784.

250px|right|thumb|Placca cummemurativa in onore di Don Salvini in a chjesa paruchjale di San Ghjaseppu di Nesce.
Murì in u 1789 in u so paese nativu à l'età di 93 anni, à l'alba di u crollu di l'Ancien Régime dopu à avè vissutu guasi un seculu di vita. Hè statu sipoltu incù a so surella Prassede Saladini-Salvini in a chjesa di Nesce.

 Note 

 Opere 
 A Ghjustificazione di a Rivoluzione di Corsica è di a ferma risoluzione presa da' Corsi di mai più sottumette si à u duminiu di Genuva, Napuli, 1758.
 A Ghjustificazione di a Rivoluzione di Corsica cumbattuta da e riflessione d'un Genuvese è difesa da l'ossirvazione d'un Corsu, Corti, 1764.

Riferenze
 Anton' Dumenicu Monti, Adecec, Cronache 1, 1992

 Da vede dinù 
Regnu di Corsica (1736)
Tiadoru di Neuhoff
Bonfigliu Guelfucci
Pasquale Paoli
Luiggi Giafferi

Categoria:Biugrafia
Salvini
Salvini